13 қазан. Туған күн иелері.
DATE: 08:08, 13 Қазан 2019 | GMT +5
TITLE: 13 қазан. Туған күн иелері.
URL: https://kaz.inform.kz/news/13-kazan-tugan-kun-ieleri_a3573949/
META: DATE: 08:08, 13 Қазан 2019 | GMT +5
TOTAL WORDS: 1291
AUTHOR(S):
TEXT: ЕСІМДЕР. 104 жыл бұрын режиссер, педагог, Қазақстанның халық әртісі, Қазақстанның еңбек сіңірген өнер қайраткері Асқар ТОҚПАНОВ дүниеге келген. Алматы обылысының Іле ауданында туған. Абай атындағы Қазақ педагогикалық институтын, Мемлекеттік театр өнері институтын бітірген. 1939-1944 жылдары және 1948-1951 жылдары Қазақ драма театрында қоюшы режиссер болып, М. Әуезов пен Л. Соболевтің «Абай», Ш. Хұсайыновтың «Марабай», Әуезовтің «Сын сағатта» мен «Еңлік-Кебек», С. Мұқановтың «Жеңіс жыры», Ғ. Мұстафиннің «Миллионер», А. Штейннің «Намыс соты», Д. Юссоның «Терең тамырлар» спектакльдерін сахнаға шығарды. Бұдан кейін Балалар мен жасөспірімдер театрының, сондай-ақ Қарағанды, Гурьев, Жамбыл облыстық драма театрларының көркемдік жағын басқарып, спектакльдер қойды. Ол спектакльдерді қоюмен бірге, өзі де кейбір басты рөлдерді ойнап, сахна өнерінің өзекті мәселелері туралы зерттеу-мақалалар және пьесалар жазды. Сонымен қатар Г. Ибсеннің, А. Островскийдің, А. Чеховтың, А. Софроновтың, М. Горькийдің туындыларын аударды. Педагогикалық қызметпен де шұғылданып, 1939-1944 жылдары Алматыдағы театр училищесінде және Өнер институтында дәріс беріп, 1955-1963 жылдары кафедра меңгерушісі, 1975 жылдан профессоры болды. Еңбек Қызыл Ту, «Халықтар достығы», «Құрмет белгісі» ордендерімен және медальдармен марапатталған. 81 жыл бұрын композитор, Қазақстанның халық әртісі, Қазақстанның еңбек сіңірген өнер қайраткері Әсет Көпбайұлы БЕЙСЕУОВ дүниеге келген. Алматы облысының Жамбыл ауданында туған. Алматы консерваториясын бітірген. 1961-1968 жылдары Текелі қаласындағы музыка мектебінің мұғалімі, мәдениет үйінің қызметкері, Есік қаласындағы музыка мектебінің мұғалімі, Ұзынағаш мәдениет үйінің көркемдік жетекшісі болған. 1969-1980 жылдары «Гүлдер» ансамблінде, Қуыршақ театрында қызмет істеген. Ол қазақ эстрадалық музыкасының дамуына зор үлес қосты. Композитордың «Алмалы Алматым», «Гүлдер», «Көктем шақырады», «Мұңайма», «Алтыным», «Маралдым», «Сандуғаш», «Сырласу вальсі», «Жұлдызым», «Армандастар», «Жайықтан қайтқан тырналар», т. туындылары қазақ ән өнерінің алтын қорына енді. Сондай-ақ, бірнеше спектакльдерге, кинофильмдерге, телефильмдерге музыка жазды. «Гүлдер», «Көктем шақырады», «Армандастар» атты ән жинақтары жарық көрді. 60 жыл бұрын Қазақстан Республикасы Білім және ғылым министрлігінің Ғылым комитетінің Экономика институтының директоры Әзімхан Әбілқайырұлы САТЫБАЛДИН дүниеге келді. Ол Жамбыл облысында туған. Қазақ Еңбек Қызыл Туы Орденді Ауыл шаруашылығы институтын экономистауыл шаруашылығы өндірісін ұйымдастырушы мамандығы бойынша тәмамдаған; Экономика ғылымдарының докторы, профессор, Ұлттық ғылым академиясының академигі, Ресей ауыл шаруашылығы ғылымдары академиясының академигі, Моңғолия ауыл шаруашылығы ғылымдары академиясының академигі. Еңбек жолы: Жамбыл облысы Талас ауданы ауыл шаруашылығы басқармасында экономист, Жамбыл облысы Талас ауданы «Майтөбе» кеңшарында бас экономист; Қазақ АӨК экономикасы және ұйымдастыру ҒЗИ күндізгі аспирантурасында оқыған; экономика Қазақ қой шаруашылығы ҒЗТИ кіші, аға ғылыми қызметкері НИТИ; Қазақ АӨК экономикасы және ұйымдастыру ҒЗИ АҒҚ, бөлім меңгерушісі, директордың ғылым жөніндегі орынбасары; Президиумының Бас ғылыми хатшысы болып тағайындалған; «Шымкент» ғылыми-өндірістік бірлестігінің бас директоры; Қазақстан Республикасы Президенті Әкімшілігінің әлеуметтік-экономикалық саясат бөлімі меңгерушісінің бірінші орынбасары; ҚР Парламенті Сенатының депутаты, ҚР Парламенті Сенаты Өңірлік дамыту және өзін-басқару комитетінің хатшысы; Ұлттық академиялық аграрлық зерттеулер орталығының Бас директоры; Дүниежүзілік ауыл шаруашылығы зерттеулері ұйымы Президиумының мүшесі, Орталық Азия және Кавказ елдері ауыл шаруашылығы зерттеулері жүйесінің Президенті; Қ. Яссауи атындағы қазақ-түрік университеті түркі тілдес елдердің ықпалдастық байланыстарын зерттеу институтының директоры; Жамбыл облысы бойынша Мемлекеттік қызмет істері агенттігінің Департамент директоры, Тәртіптік кеңес Төрағасы; «КазАгроИнновация» АҚ Басқармасының Төрағасы. Қазіргі лауазымын 2015 жылдан бері атқарып келеді. «Қазақстан Республикасының еңбек сіңірген қайраткері» атағымен, «Құрмет» орденімен, «Парасат» орденімен, Ресей Федерациясының «Михайл Ломоносов» орденімен марапатталған. Қазақстан Ленин комсомолы сыйлығының лауреаты; «Дарын» Мемлекеттік жастар сыйлығының лауреаты. 56 жыл бұрын Алматы қаласының әкімі Бақытжан Әбдірұлы САҒЫНТАЕВ дүниеге келді. Жамбыл облысының Үшарал ауылында туған. Киров атындағы Қазақ мемлекеттік университетінің философияэкономика факультетін бітірген. 1985 жылдан - Алматы халық шаруашылығы институтының саяси экономия кафедрасының меңгерушісі. Киров атындағы Қазақ мемлекеттік университетінің әлеуметтану кафедрасында ассистент, аға оқытушы, доцент. 1992 жылдан коммерциялық құрылымдарда басшылық жұмыстарда болды. 1998 жылдан - Жамбыл облысы әкімінің орынбасары. 1999 жылдан - ҚР шағын бизнесті қолдау агенттігі төрағасының орынбасары. 2000 жылдан - «Шағын кәсіпкерлікті дамыту қоры» ЖАҚ басқарма төрағасы. 2001 жылдан ҚР табиғи монополияларды реттеу, бәсекелестікті қорғау және шағын бизнесті қолдау агенттігі төрағасының бірінші орынбасары. 2004 жылдан - ҚР табиғи монополияларды реттеу агенттігінің төрағасы. 2007 жылдан - ҚР Премьер-министрі Кеңсесінің басшысы. 2008 жылдан - Павлодар облысының әкімі. 2012 жылғы қаңтардан қыркүйекке дейін - ҚР Экономикалық даму және сауда министрі. 2012-2013 жылдары - «Нұр Отан» ХДП төрағасының бірінші орынбасары қызметтерін атқарған. ҚР Премьер-Министрінің бірінші орынбасары; ҚР Премьер-Министрі; Қазақстан Республикасының Мемлекеттік хатшысы; Қазақстан Республикасы Президенті Әкімшілігінің басшысы. Қазіргі қызметінде 2019 жылғы маусымнан бері. «Құрмет» орденімен, «Қазақстан Республикасының тәуелсiздiгiне 10 жыл», «Қазақстан Конституциясына 10 жыл», «Қазақстан Парламентiне 10 жыл», «Астананың 10 жылдығы» медальдарымен марапатталған. 54 жыл бұрын Қазақстан Республикасының Тұңғыш Президенті – Елбасы Қорының атқарушы директорының бірінші орынбасары Қанат Несіпбайұлы ЖҰМАБАЕВ дүниеге келген. Ол Мәскеу мемлекеттік университетін және МГИМО сыртқы экономикалық қызмет үшін мамандар даярлау мектебін бітірген. Еңбек жолы: «ҚазАстықТранс» ЖШС басқарма төрағасы, Қазақстан Республикасы Президентінің іс басқармасының қызметкері; «Алатау» Емдеу-сауықтыру кешені» АҚ президенті; Қазақстан Республикасының Тұңғыш Президенті – Ұлт лидері Қорының атқарушы директоры. Қазіргі лауазымын 2017 жылғы қаңтардан бері атқарып келеді. 45 жыл бұрын ҚР Сауда және интеграция министрлігінің Тұтынушылар құқын қорғау комитетінің төрағасы Азамат Қуатұлы АХМЕТОВ дүниеге келді. Қарағанды облысында туған. Экономикалық және заңгерлік мамандығы бойынша, 1996 жылы Қазақ Еңбек Қызыл Ту ордені ауылшаруашылық институтын «экономика және басқару» АӨК салаларында және 1999 жылы Д. Қонаев атындағы Гуманитарлық заң факультеті университетінде білім алған. Қазақстан Республикасының Мемлекеттік тергеу комитеті, Қазақстан Республикасының ұлттық қауіпсіздік Комитеті, кеден органдарында және көлік бақылау саласында қызмет еткен. 2007 жылдың ақпан айынан бастап Қазақстан Республикасы Қаржы министрлігінің жүйесінде қызмет атқарады. 2017 жылдың тамыз-қараша - Қазақстан Республикасы Қаржы министрлігінің Қазынашылық комитеті төрағасының орынбасары. 2017 жылдың қараша айынан 2018 жылдың маусымы аралығында ҚР Қаржы министрлігі қазынашылық Комитеті төрағасы болды. Қаржы министрлігі Ішкі мемлекеттік аудит комитетінің төрағасы. Қазіргі қызметінде 2019 жылғы қыркүйектен бері. «Құрмет» орденімен, сондай-ақ «Қазақстан Республикасының Тәуелсіздігіне 10 жыл» және «Қазақстан Республикасының Тәуелсіздігіне 25 жыл» мерейтойлық медальдарымен, Қарағанды облысы әкімінің Құрмет грамотасымен марапатталған. 43 жыл бұрын «Atameken Business Channel» телеарнасының бас директоры Қанат Ақылбайұлы САХАРИЯНОВ дүниеге келді. 1997 жылы Қазақ мемлекеттік медициналық университетін, 2001 жылы Қазақ ұлттық заң академиясын, 2008 жылы France және Халықаралық бизнес академиясын, IE MBA - Executive Master of Business Administration, HEC бірлескен бағдарламасы, 2015 жылы International Executive MBA, Іскерлік әкімшілік басқару шебері, Ресей Федерациясы Президентінің жанындағы мемлекеттік қызмет, Халықаралық бизнес академиясын бітірген. Іскерлік әкімшілікті басқару докторы. Еңбек жолы: 2001-2006 жылдары кеңесші-заңгер, «Хабар» Агенттігі» АҚ, заң бөлімінің басшысы. 2006-2012 жылдары - «Хабар» Агенттігі» Басқармасының мүшесі, Басқарма төрағасының бірінші орынбасары. 2012 жылдан - «Қазмедиа орталығы» компаниясы басқармасының бас директоры. 2014-2016 жылдары «Коммерциялық телевизиялық арна» АҚ бас директоры. 2016-2017 жылдары - «Хабар» Агенттігі» Басқарма төрағасының орынбасары. «Atameken Business Channel» Бақылау кеңесінің төрағасы. Қазіргі қызметін 2018 жылдың ақпан айынан бері атқарып келеді. 43 жыл бұрын Қызылорда қаласының әкімі Нұрлыбек Машбекұлы НӘЛІБАЕВ дүниеге келді. Қызылорда облысында туған. Қазақ мемлекеттік аграрлық университетін, Қазақ гуманитарлық заң университетін бітірген. 1997-1998 жылдары - «Қазақойл-коммерция» ЖШС сарапшысы, «Бұлақ» ЖШС директорының орынбасары. 1999-2002 жылдары - «СтандартОйлБейс» ЖШС директоры, «СтандартОйлТрейдинг» ЖШС директоры, «СтандартГаз» директорының орынбасары. 2002 жылы - «Шымкенторгсинтез» АҚ Қызылорда филиалының директоры. 2002-2004 жылдары - «Қызылорда МұнайСервис» ЖШС бас директоры, «ПетроҚазақстан» Сауда үйі» директоры. 2005-2007 жылдары - Қызылорда қаласы әкімінің бірінші орынбасары. 2007-2008 жылдары - Қызылорда облысы әкімі аппаратының жетекшісі. 2008-2013 жылдары - Қызылорда облысы Шиелі ауданының әкімі. Қазіргі қызметінде - 2013 жылғы ақпаннан бері. «Құрмет» орденімен марапатталған. 41 жыл бұрын Қазақстан Республикасы Парламенті Мәжілісінің депутаты Нұржан Бауыржанұлы ӘЛТАЕВ дүниеге келген. Оңтүстік Қазақстан облысында туған. «Қайнар» университетін; М. Әуезов атындағы Оңтүстік Қазақстан мемлекеттік университетін, заңгер; Академиялық инновация университетін бітірген. Еңбек жолы: Оңтүстік Қазақстан мемлекеттік университетінің студенттер мәселелері жөніндегі проректоры, «Заңгер» жас заңгерлер клубының президенті, Оңтүстік Қазақстан жоғары оқу орындарының және арнаулы оқу орындарының «Отан» партиясы жастар қанатының көшбасшысы, «Құқықтық Қазақстан үшін» РМҚ Оңтүстік Қазақстан бойынша жастар қанатының басшысы; Қазақстан Республикасы Ішкі істер министрлігінің Ескірті бизнесіне қарсы күрес және есірткі айналымын бақылау комитетінде жедел қызметкер, бөлім бастығы; «Оңтүстік» әлеуметтік-кәсіпкерлік корпорациясы» ұлттық компаниясы» акционерлік қоғамында менеджер, бас менеджер, құқықтық қамтамасыз ету департаментінің директоры, басқарма мүшесі; Оңтүстік Қазақстан облысы кәсіпкерлік және өнеркәсіп басқармасының бастығы; «Максимум» Өңірлік инвестициялық орталығы» бас директорының орынбасары; «ОҚО Кәсіпкерлерге қызмет көрсету орталығы» ЖШС директоры; Оңтүстік Қазақстан облыстық кәсіпкерлер палатасының директоры. 2014-2017 жылдары - «Атамекен» ұлттық кәсіпкерлер палатасы басқарма төрағасының орынбасары. 2017-2018 жылдары – ҚР Ауыл шаруашылығы вице-министрі; Қазақстан Республикасы Еңбек және халықты әлеуметтік қорғау вице-министрі. Қазіргі лауазымын 2019 жылғы ақпаннан бері атқарып келеді. «Тәуелсіздікке 20 жыл», «Құқықтық тәртіпті қамтамасыз етудегі үздік қызметі үшін» медальдарымен марапатталған
